b'\n_START_ARTICLE_\nAsjut\n_START_SECTION_\nSodobni Asjut\n_START_PARAGRAPH_\nSodobno mesto ima skoraj 400.000 prebivalcev. Pribli\xc5\xbeno 50% me\xc5\xa1\xc4\x8danov je koptskih kristjanov, kar je najve\xc4\x8d v Egiptu. V mestu je Asjutska univerza, zapornica na Nilu in siroti\xc5\xa1nica Lillian Trasher. Mesto je eno od redkih mest na svetu, kjer \xc5\xa1e izdelujejo s srebrom vezene tkanine, in pomembno sredi\xc5\xa1\xc4\x8de tekstilne industrije. V mestu se proizvaja tudi fina keramika, intarzije in preproge._NEWLINE_17. avgusta 2000 naj bi se v mestu prikazala sveta Marija, kar je uradno priznala Koptska pravoslavna cerkev in v spomin na ta dogodek v Marijinem samostanu Deir el-Muharraq postavila spominsko obele\xc5\xbeje._NEWLINE_V Asjutu je kon\xc4\x8dna postaja naftovodov Ras Shukheir-Asjut in Kairo-Asjut in prva postaja na\xc4\x8drtovanega naftovoda Asjut-Qena. V bli\xc5\xbenjem pristani\xc5\xa1\xc4\x8du Al Hamra je Asjutski jez na Nilu. Zgrajen je bil leta 1902, v 1980. letih pa je bila zgrajena \xc5\xa1e hidroelektrarna.'